钦定古今图书集成/理学汇编/文学典/第202卷 > 《梦故人高季迪二首》〈并序〉杨基
## 钦定古今图书集成/理学汇编/文学典/第202卷 > 《梦故人高季迪二首》〈并序〉杨基

辛亥八月“十八夜，梦与季迪论诗，已而各出诗槁，互相商确。季迪在吴时，每得一诗，必走以见示，得意处辄自诧不已。梦中扺掌，故态如常时。” 因赋《二绝季迪，且索其旧作》云。

诗社当年共颉颃，我才惭不似君长。可应句好无人
识，梦里相寻与较量。

惊人新句叹无前，故态疏狂似少年。便写锦囊三百
首，为君披咏《步凉天》。

“骚选亡来雅道穷，尚于律体见遗风。平生莫售穿杨
技，十载曾加刻楮功。此去未应无伯乐，后来当复有
扬雄。吟窗玩味韦编绝，举世宗唐恐未公。”